สวัสดีค่ะคือว่าตอนต้นเดือนกุมภาพันธ์หน้าแข้งหนูไปกระแทกกับบันไดทำให้เกิดรอยช้ำช่วงระยะเวลา14วันนั้นหนูไม่ได้ทายาแก้รอยช้ำค่ะแต่หลังจาก14วันหนูก็เห็นว่ารอยช้ำมันยังเป็นสีเข้มก็เลยไปร้านขายยาซื้อยามาทาคือReparil Gelหลังจากยาหลอดนี้หมดรอยช้ำก็ยังไม่หายแต่ดีขึ้นค่ะหนูเลยซื้อยาทาตัวที่สองคือhirudoid forteมาทาค่ะทาตัวนี้มาเรื่อยๆค่ะจนถึงปัจจุบันคือ3พฤษภาคมรวมระยะเวลาก็ประมาณ4เดือนแล้วแต่รอยช้ำก็ยังเป็นสีน้ำตาลจางๆแต่เห็นได้ชัดหนูจะทำอย่างไรดีคะรอยช้ำมันจะหายไปไหมคะคุณ
สวัสดีค่ะ อาการฟกช้ำที่เกิดจากการกระแทกทำให้มีเส้นเลือดฝอยใต้ชั้นผิวหนังแตกออกนั้น ในคนปกติมักจะค่อยๆหายไปได้เองเมื่อเวลาผ่านไป ใช้เวลาแตกต่างกันในแต่ละคน อาจจะประมาณ 1-2 เดือน ขึ้นกับขนาดและความรุนแรงของโรคในตอนแรกด้วยหากผ่านมา 4 เดือนแล้ว ยังเห็นรอยช้ำอยู่ชัดเจนหรือเป็นมากขึ้น อาจเป็นความผิดปกติของเส้นเลือด หรือการแข็งตัวของเลือด ให้รีบไปพบแพทย์ แต่หากรอยช้ำยังมีอยู่แต่จางลงเห็นเป็นสีน้ำตาล หรือออกสีเหลืองเข้มๆแล้วนั้น อาจจะสังเกตอาการต่อได้ก่อน หรือถ้าไม่สบายใจมาก อาจไปพบแพทย์เพื่อตรวจดูว่าเป็นแค่รอยช้ำธรรมดาจริงๆ ซึ่งถ้าใช่ สุดท้ายจะค่อยๆจางหายไปได้เองค่ะ